อัยการสั่งฟ้อง 3 แกนนำคนงาน ชุมนุมเกินสิบคนก่อความวุ่นวาย
อัยการสั่งฟ้อง 3 แกนนำแรงงาน ข้อหาชุมนุมเกิน 10 คนขึ้นไปก่อความวุ่นวายในบ้านเมืองฯ ศาลให้ประกันตัววงเงินคนละ 2 แสนบาทเมื่อเวลา 11.00น. วันที่ 27 ม.ค. 54 ที่สำนักงานอัยการพิเศษฝ่ายคดีอาญา 10 สำนักงานอัยการสูงสุด พนักงานอัยการมีความเห็นสั่งฟ้อง น.ส.จิตราคชเดช ที่ปรึกษาสหภาพแรงงานไทรอัมพ์ฯ น.ส.บุญรอด สายวงศ์ อดีตเลขาธิการสหภาพฯ และนายสุนทร บุญยอด เจ้าหน้าที่สภาศูนย์กลางแรงงาน ในข้อหามั่วสุมกันตั้งแต่ 10 คนขึ้นไป กระทำการอย่างหนึ่งอย่างใดให้เกิดความวุ่นวายในบ้านเมือง โดยเป็นหัวหน้า หรือ ผู้สั่งการเมื่อเจ้าพนักงานสั่งให้เลิกแล้วไม่เลิก (กฎหมายอาญา มาตรา 85 215 และ 216) จากเการชุมนุมของคนงานเมื่อวันที่ 27 ส.ค.52 โดยพนักงานอัยการได้ยกฟ้องข้อหากีดขวางทางจราจร (พ.ร.บ.จราจรทางบก มาตรา 108) เนื่องจากคดีหมดอายุความสำหรับการชุมนุมเมื่อวันที่ 27 ส.ค.52 นั้น เป็นการชุมนุมของคนงานจากสหภาพแรงงานไทรอัมพ์อินเตอร์เนชั่นแนลแห่งประเทศไทย สหภาพแรงงานอิเล็กทรอนิกส์และ แม็คคานิคส์ ในเครือบริษัทเอนี่ออน อิเล็กทรอนิกส์ (ไทยแลนด์) จำกัด และคนงานบริษัท เวิลด์เวลล์การ์เม้นท์ พร้อมองค์กรแรงงานและประชาชนกว่า 1000 คน ไปยังทำเนียบรัฐบาลและรัฐสภา เพื่อติดตามความคืบหน้าในการแก้ไขปัญหาหลังจากได้ยื่นเรื่องต่อนายกรัฐมนตรี ก่อนหน้านั้น โดยในวันดังกล่าว มีการใช้เครื่องขยายเสียงระดับไกล หรือ LRAD กับผู้ชุมนุมด้วย ซึ่งหลังจากนั้น นักกิจกรรมกลุ่มหนึ่งได้ทำหนังสือประณามการกระทำของเจ้าหน้าที่ตำรวจ เรียกร้องให้ถอนการออกหมายจับโดยทันที รวมถึงเรียกร้องให้รัฐบาลและคณะกรรมการสิทธิมนุษยชนแห่งชาติ ดำเนินการตรวจสอบการละเมิดสิทธิมนุษยชนของเจ้าหน้าที่ตำรวจด้วย
อัยการสั่งฟ้อง 3 แกนนำแรงงาน ข้อหาชุมนุมเกิน 10 คนขึ้นไปก่อความวุ่นวายในบ้านเมืองฯ ศาลให้ประกันตัววงเงินคนละ 2 แสนบาท เมื่อเวลา 11.00น. วันที่ 27 ม.ค.
LRAD,การชุมนุม,จิตรา คชเดช,บุญรอด สายวงศ์,สหภาพแรงงานไทรอัมพ์อินเตอร์เนชั่นแนลแห่งประเทศไทย,สุนทร บุญยอด,ไทรอัมพ์